text: [{"text_idx": "#000004", "text": "Nakrar vi\u00f0merkingar a\u0301\u00f0renn fo\u0301lkaatkv\u00f8\u00f0una 3. mai"}, {"text_idx": "#000006", "text": "Sto\u0301rt s\u00e6\u00f0 ta\u00f0 einasta, i\u00f0 tosa\u00f0 var\u00f0 um hetta kv\u00f8ldi\u00f0, var um sku\u0301la\u00f8ki\u00f0 og um eldra\u00f8ki\u00f0. Og um ty\u0301dningin av, at um ella ta\u0301 hesi nevndu \u00f8ki ver\u00f0a l\u00f8gd u\u0301t til kommunurnar at umsita, mugu kommunurnar vera sto\u0301rar."}, {"text_idx": "#000008", "text": "Hvar er i\u0301 grundini trupulleikin. Lat okkum taka sku\u0301lan sum d\u00f8mi. Bygningarnir eru sum nu\u0301 er kommunalir. Bygna\u00f0urin er eisini partvi\u0301st kommunalur \u2013 also ein kommuna kann sja\u0301lv avgera, hvussu hon skipar sku\u0301lan, a\u0301 tann ha\u0301tt at skilja, at t.d 1. \u2013 4. flokkur gongur har, 5. \u2013 7. har, og framhaldsdeildin har o.s.fr. Ta\u00f0 ver\u00f0ur v\u00e6lsaktans onganti\u0301\u00f0 solei\u00f0is, at kommunurnar sja\u0301lvar fara at kunna avgera, hvat b\u00f8rnini skulu l\u00e6ra i\u0301 sku\u0301lanum? Klaksvi\u0301kar kommuna fer t. d onganti\u0301\u00f0 at siga, at danskt er ikki ney\u00f0ugt, og Eysturkommuna fer heldur ikki at ni\u00f0urprioritera landal\u00e6ru \u2013 nei, eg rokni ikki vi\u00f0, at kommunurnar fa\u0301a hatta fr\u00e6lsi. Ta\u00f0 vil so siga, at sja\u0301lvandi ver\u00f0ur ein lo\u0301g oman fyri alt, sum langt ni\u00f0ur i\u0301 sma\u0301lutir sigur, hvat innihaldi\u00f0 i\u0301 sku\u0301lanum skal vera. Og tru\u0301gvi\u00f0 m\u00e6r, sku\u0301ladeildin i\u0301 Mentama\u0301lara\u0301\u00f0num fer ikki at minka. Heldur tv\u00f8rturi\u0301mo\u0301ti. (Annars er hon ikki serliga sto\u0301r, sum nu\u0301 er.)\nHvat er so eftir? Ju\u0301 l\u00f8nirnar. L\u00f8nirnar eru eftir. T\u00e6r skulu nu\u0301 leggjast u\u0301t til kommunurnar at gjalda l\u00e6rarunum. Lat okkum sp\u00e6la, at ein l\u00e6rari i\u0301 bygdini Na\u0301msvi\u0301k eitur Kla\u0301vus L\u00e6rutindur. Hann f\u00e6r 28.342 kr um ma\u0301na\u00f0in i\u0301 l\u00f8n. Higartil hevur hann fingi\u00f0 hendan pening u\u0301tgoldnan fra\u0301 landinum i\u0301gj\u00f8gnum Gjaldstovuna. Nu\u0301, eftir at kommunurnar fara at yvirtaka sku\u0301lan \u2013 sum ta\u00f0 so flott eitur \u2013 fara landsmyndugleikarnir at bera hesar 28.342 kr. inn a\u0301 kommunuskrivstovuna i\u0301 Na\u0301msvi\u0301k \u2013 ti\u0301 peningurin fylgir ju\u0301 vi\u00f0 yvirt\u00f8kuni \u2013 og fyri si\u0301\u00f0ani at bi\u00f0ja tey flyta upph\u00e6ddina vi\u0301\u00f0ari a\u0301 konto hja\u0301 Kla\u0301vusi L\u00e6rutindi. Hatta er ta\u00f0!"}, {"text_idx": "#000009", "text": "Also, er ta\u00f0 ney\u00f0ugt vi\u00f0 so \u00f8\u00f0iliga sto\u0301rum kommunueindum til ta\u00f0. Ella sagt a\u0301 ein annan og meira veruligan ha\u0301tt. Er ta\u00f0 ney\u00f0ugt at avtaka okkara nu\u0301verandi kommunu fyri at kla\u0301ra hatta?"}, {"text_idx": "#000011", "text": "Si\u0301\u00f0ani eitt li\u0301ti\u00f0 vet aftur til fundin i\u0301 Kelduni i\u0301 Ska\u0301lbotni. Einki tos var fra\u0301 politikarunum um vansar. Ikki eitt or\u00f0. Sja\u0301lvandi eru no\u0301gvir vansar. Eg skal ikki siga, at m\u00f8guliga kann onkur fyrimunur vera vi\u00f0 at leggja saman i\u0301 st\u00f8rri eindir. Men ta\u00f0 eru sanniliga no\u0301gvir vansar. Og ikki minni no\u0301gvur o\u0301tryggleiki. Ta\u0301 hugsi eg serstakliga um okkum, sum bu\u0301gva i\u0301 teimum mi\u00f0alsto\u0301ru kommununum. Um eg kann loyva m\u00e6r at taka kommununa her, Fuglafj\u00f8r\u00f0 sum eitt d\u00f8mi. Vit hava nu\u0301 i\u0301 meira enn hundra\u00f0 a\u0301r roynt at bygt hetta li\u0301tla samfelagi\u00f0 upp, i\u00f0 vit hava valt at liva i\u0301, vi\u00f0 meira ella minni \u00f8llum ti\u0301, i\u00f0 har til hoyrir. Her eru sku\u0301lar, fri\u0301ti\u0301\u00f0arsku\u0301li, barnagar\u00f0ar, musikksku\u0301li, kv\u00f8ldsku\u0301li, eldrasamby\u0301li, arbei\u00f0i til flestu hendur, handlar, ein ru\u0301gva av fri\u0301ti\u0301\u00f0araktiviteti \u2013 ikki minst i\u0301tro\u0301ttaraktiviteti, ri\u0301miliga ri\u0301kt mentunarli\u0301v, no\u0301gv kirkju- og samkomuli\u0301v \u2013 og eg kundi ivaleyst hildi\u00f0 a\u0301."}, {"text_idx": "#000013", "text": "Ta\u0301 i\u00f0 vit so hoyra borgarstjo\u0301rar fyri t\u00e6r st\u00f8rstu kommunurnar heita a\u0301 fo\u0301lk um at atkv\u00f8\u00f0a fyri, ja, ta\u0301 haldi eg, at vit eiga at vera uppaftur meira a\u0301 vakt."}, {"text_idx": "#000016", "text": "Konsert i\u0301 kirkjuni \u2013 i\u0301 kv\u00f8ld"}]